open-index/open-wikipedia-markdown huggingface dataset:
Nadine Bichler

D**'Nadine Bichler**, gebuer 1968 an der Stad Lëtzebuerg, a gestuerwen de 15. November 2017, war eng lëtzebuergesch Saxophonistin.

## Studium a Karriär
Am Alter vun 10 Joer huet Nadine Bichler sech um Conservatoire vun der Stad Lëtzebuerg ageschriwwe fir Solfège a Saxophon an der Klass vum Professer Guy Goethals ze léieren. Hire Studium huet si 1993 mat engem *Prix supérieur au saxophone en musique de chambre* ofgeschloss. 

D'Nadine Bichler huet eng Ausbildung als Infirmière gemaach an huet als Infirmière anésthesiste am Centre hospitalier an der Stad Lëtzebuerg geschafft.

Nieft hirer Aarbecht huet d'Nadine Bichler sech am Conservatoire royal de musique zu Léck um Saxophone weidergebilt, wou si an de Klasse vum Albert Thyssens a Philippe Leblanc war.

Fir hir Formatioun ofzeschléissen huet si sech um Conservatoire vu Maastricht beim Professer Adri Van Velsen ageschriwwen.

Wärend där Period huet si mam Sopran-Saxophon am *Quatuor de saxophones du conservatoire de Maastricht* gespillt.

1996 krut d'Nadine Bichler de *Premier prix supérieur interrégional en musique de chambre.* Si huet sech nach bei de Professere François Daneels vu Bréissel, Claude Delangle vu Paräis, Iwan Roth vu Basel, Serge Bichon vu Lyon an Arno Bornekamp vun Amsterdam weider perfektionéiert.

An hirem Repertoire hat si ënner anerem Wierker vu Glazounov, Harvey, an Debussy. Si war um Saxophon alto a sopran perfektionéiert.

Si war Chargée de cours an der Museksschoul zu Iechternach, an Dirigentin vun der Harmonie vu Biwer a vun der Harmonie vun Hesper.

Den 1. Oktober 2017 hätt si sollen hir nei Plaz als Direktesch vun der Iechternacher Musekschoul untrieden, konnt dat awer wéinst hirer schwéierer Krankheet net méi maachen.

## Kuckt och
* Lëscht vu lëtzebuergesche Museker

## Um Spaweck
* Websäit iwwer "LuxSax" mat der Nadine Bichler
Museksschoulen zu Lëtzebuerg

Opgrond vum Gesetz vum 28. Abrëll 1998 ass de **Musekunterrecht zu [[Lëtzebuerg (Land)|Lëtzebuerg]]** vun de Gemengen harmoniséiert ginn. D'Gesetz gesäit dofir e puer Niveaue vu Museksunterrecht an alle Branchë vir:

# Den ënneschten Niveau schléisst mar enger *1. Mentioun* of;
# De mëttleren Niveau endegt mam Diplom vun der mëttler Divisioun;
# An der mëttler spezialiséierter Divisioun gëtt et um Enn en *l. Präis*;
# Um ieweschten Niveau kritt een als Ofschloss een *Diplôme supérieur*.

## Andeelung vun de Musekschoulen

### Museksconservatoiren
Gemengen oder Gemengesyndikater bedreiwe **Museksconservatoiren**, déi an alle 4 Divisiounen, déi virdrun opgezielt goufen, Museksstonne kënne ginn. Follgend Museksconservatoire gëtt et zu Lëtzebuerg:
* Conservatoire vun der Stad Lëtzebuerg, *Conservatoire de musique de la ville de Luxembourg (Fondation Eugénie-Dutreux)*. Direkter: Marc Meyers.
* Escher Conservatoire, *Conservatoire de musique de la ville d'Esch/Alzette*. Direkter: Marc Treinen.
* Conservatoire vum Norden, *Conservatoire de musique du nord*. Direkter: Marc Jacoby.

### Museksschoulen
Déi aner Museksschoule vu Gemengen oder Gemengesyndikater, déi op Aktivitéiten an de Kategorien 1, 2 an ënner gewësse Konditiounen an der Kategorie 3 ënnerriichten, nenne sech *Museksschoulen*. Et steet hinne fräi, hir Musekscoursen an Zesummenaarbecht mat der *Union Grand-Duc Adolphe* (UGDA) z'organiséieren. Zur Zäit hunn 60 Gemengen oder Gemengesyndikater sou eng Konventioun mat der UGDA ofgeschloss. Heira figuréieren ënner aneren:

* Nidderkäerjenger Museksschoul, *École de musique de Bascharage*, Direkter: Steve Humbert
* Museksschoul vum Kanton Klierf, *École de musique du canton de Clervaux*, Direkter: Thomas Reuter
* Déifferdenger Museksschoul, *École de musique de Differdange*, Direkter: Gilbert Holzem
* Diddelenger Museksschoul, *École régionale de musique de Dudelange*, Direkter: Adrien Theato
* Iechternacher Museksschoul, *École de musique d'Echternach*, Direkter: Marc Juncker
* Fielsser Museksschoul
* Gréiwemaacher Museksschoul, *École de musique de Grevenmacher*, Direkter: Romain Asselborn
* Péitenger Museksschoul, *École de musique de Pétange*, Direkter: Paul Origer
* Réidener Museksschoul, *École de musique de Rédange-sur-Attert*, Direkter: Ulric Berg
* Wolzer Museksschoul, *École de musique de Wiltz*, Direkter: Cédric Gilis & Paul Huvelle

## Um Spaweck
* Websäit vum Conservatoire vun der Stad Lëtzebuerg
* Websäit vum Escher Conservatoire
* Websäit vum Conservatoire de musique du nord
* D'UGDA an de Musekunterrecht an de Gemengen
** Déifferdenger Museksschoul
** École Régionale de Musique Dudelange
** Websäit vun der Fielsser Musekschoul
** Websäit vum der Gréiwemaacher Musekschoul
** Péitenger Museksschoul
** Websäit vun der Réidener Musekschoul
Zuelentheorie

D**'Zuelentheorie** ass dat Deelgebitt vun der Mathematik, dat d'Eegeschafte an d'Systemer vu ganzen Zuelen ënnersicht.

## Literatur
* Ziegenbalg, Jochen: *Elementare Zahlentheorie. Beispiele, Geschichte, Algorithmen*, Verlag Harri Deutsch, 2002. 128 Säiten.

## Kuckt och
* Haaptsaz vun der elementarer Zuelentheorie

## Um Spaweck
MAN

D'Wuert **MAN** bezeechent:

* e Computernetzwierk: Metropolitan Area Network
* d*'Maschinenfabrik Augsburg Nürnberg AG*: MAN AG.
Nikon F

De Klengbild-Spigelreflex-Fotoapparat **Nikon F** (an Däitschland och *Nikkor F*) vun Nippon Kogaku K.K. ass e klassesche professionellen Apparat aus de Sechzegerjoren.

## Entwécklung vun de Klengbild-Fotoapparaten
* 1925 baut den Oskas Barnack den éischte Klengbild-Apparat, d'Leica. Hien huet d'Bildformat 24x36 mm geholl, well en sou dat Standard- Kinosfilmmaterial konnt asetzen.
* 1936 gëtt déi éischt Kine-Exakta gebaut, déi éischt Spigelreflex mat Bajonettgewënn fir d'Fotoobjektiven kënnen ze wiesselen.
* 1955 D'Pentax Asahiflex, déi éischt Spigelreflex mat Sprangblend
* 1964 bréngt Asahi Pentax hir *Spotmatic* eraus, déi éischt Spigelreflex mat Liichtmiessung duerch d'Objektiv TTL.
* xx Minolta presentéiert hir *SRT-101* mat Liichtmiessung mat oppener Blend.

## Virleefer
Den eigentleche Virleefer vun der F war d*'Nikon SP*, e Miesssucher-Apparat, dee vun Nikon geduecht war als Alternativ zu der *Leica* oder der *Contax*.

## De Modul-System
D'Nikon F, déi 1959 fir d'éischt gebaut gouf, war net eleng eng Weiderentwécklung vun anerer Modeller. Et war deen éischte Reflex, deen e Sucher hat, deen 100 % vum Bild gewisen huet. Dat richteg Neit war allerdéngs de Modul-System.

## Boitier
De Boitier u sech ass reng mechanesch an domat komplett onofhängeg vu Batterien.

## Titan-Schlitzverschloss
De Verschloss bei der Nikon F ass eng Rollued aus Titan, deen eng Blëtzsyncronzäit vun 1/60 Sekonn erlaabt. Déi kierzt Beliichtungszäit ass 1/1000 Sekonn, an déi längst 1 Sekonn.
Nieft der normaler B-Astellung (fir "bulb"), bei där de Riddo sou laang op bleift, wéi den Ausléiser gedréckt ass, gëtt et um Apparat nach eng Astellung fir "T" (fir "time"). Dobäi bleift de Verschloss nom Ausléise sou laang op, bis datt den Verschlosszäiteknäppchen op eng aner Zäit gedréint gëtt.

## Um Spaweck
*Nikon F aus der Richard de Stoutz Kollektioun
Manga

E **Manga** ass eng Bande dessinée (B.D.) aus Japan. Dës B.D.en zeechne sech duerch ee besonnesche Stil aus, dee bei eis dacks als "schlecht gemaach" ugesi gëtt. Bal ëmmer si Mangae schwaarz-wäiss a ginn am Original an der japanescher Liesweis, dat heescht, vun uewen no ënnen an vu riets no lénks publizéiert. D'iwwersate Versiounen hale sech ëmmer méi dacks un déi Richtung.
 
A Japan ginn déi B.D.en ufanks an Zeitunge publizéiert a wa se beim Public gutt ukommen, a Bicher zesummegefaasst. Déi Bicher hunn zum dacksten ee Format vu 17 op 11&nbsp;cm.
 
Fir d'Handlung vun de Geschichte gëtt et keng Reegelen. Et gëtt Mangae fir Kanner, eeepesch Geschichten, Superhelden-Geschichten, romantesch Mangaen, Mangae fir Erwuesener asw.

Bei eis bekannt Mangae sinn z.&nbsp;B.: Dragonball, Sailor Moon, One Piece, Neon Genesis Evangelion, Naruto ...

## Um Spaweck

* Datebank vun alle Manga, déi an Däitschland publizéiert goufen
* Geschicht vun de Manga op Englesch
* Däitschsproochege Manga-Zeechecours
Integrativ Verkéiers- a Landesplanung

D**'IVL**, Ofkierzung vun **Integrativ Verkéiers- a Landesplanung**, ass en zesummenhängend Landesplanungskonzept, dat d'Bebaue vu Lëtzebuerg an engem Horizont bis 2020 virausgesäit.

Et geet drëm fir zukünfteg Usiidlungen (vu Logementer a Betriber) sou ze gestalten, datt:
* den ëffentlechen Transport sënnvoll benotzt ka ginn,
* net onsënneg vill Transportbesoine geschaf ginn (duerch onkontrolléiert Zersiidlung), an
* net ze vill Landschaft duerch d'Verbaue verbraucht gëtt.

Et gëtt och dobäi opgepasst, datt d'Usiidlunge sou gestalt ginn, datt gemeinsam benotzt Ariichtunge wéi Schoulen, Fräizäitinfrastrukturen an Deponie fir vill Leit regional gutt zougänglech sinn. Et ass e Versuch fir déi iwwerméisseg Zentraliséierung op d'Stad Lëtzebuerg mat engem Gesamtkonzept ze reduzéieren.

Et handelt sech hei déi éischt Kéier ëm en iwwerregionaalt Konzept (fir d'Entwécklung vu Lëtzebuerg am Bezuch op d'Bebauen an op den Transport - also eent, wat iwwer d'Decisioune vun den eenzele Gemengen erausgeet).

D'IVL war 1999 en Optrag vum Inneminister Michel Wolter, mä et schaffen awer all d'Ministèren a Verwaltungen drun déi concernéiert sinn, wéi den Transportministère, de Ministère fir d'ëffentlech Bauten, den Ëmweltministère, de Wunnengsbauministère an d'Stroossebauverwaltung.

D'IVL ass vun dräi däitsche Büroe gemaach an 2003 virgestallt ginn:
* AlbertSpeet&Partner vu Frankfurt, 
* Topp, Skoupil, Küchler
* L.A.U.B.

D'IVL gëtt d'Grondlag fir de *[[Programme Directeur d'Aménagement du Territoire]]*. No deem sinn déi eenzel Gemengen ugehalen hir Bebauungspläng z'iwwerschaffen. Deementspriechend bestëmmt d'IVL d'zukünfteg Bebauung zu Lëtzebuerg vun den nächste Joerzéngten.

## Um Spaweck
* Offiziell Säit vum IVL
* Inneminstère - aménagement du territoire et de l'urbanisme
Dullemajik

D'Wuert **Dullemajik** bezeechent:

* e Museksinstrument: Dullemajik (Instrument).
* eng no dësem Instrument benannte Lëtzebuerger Museksgrupp: Dullemajik (Museksgrupp).
Dullemajik (Museksgrupp)

**Dullemajik** ass eng lëtzebuergesch Folk-Grupp déi 1975 ronderëm de Gittarist a Sänger Guy Schons gegrënnt ginn ass. Eng zweet wichteg Figur am Grupp war de Flutist Marion Michels. Obwuel datt dëse Kär vum Grupp ëmmer nees mateneen opgetratt ass, sinn och dacks aner Museker dobäi.

Haaptuleies bei der Grënnung vun der Grupp war deemools déi Lëtzebuerger Volleksmusek nees an Erënnerung ze bréngen. Mat hirer Manéier al Lëtzebuerger Lidder an awer och nei Kompositiounen ze presentéieren, hu si ganz vill Androck hannerloss an en neit Bewosstsi fir déi lëtzebuergesch Kultur bei deene jonke Generatioune geschaf.

Den Numm *Dullemajik* bezitt sech op d'Museksinstrument mam selwechten Numm.

## Museker, déi bei der Dullemajik sinn oder waren (Auswiel)
* Guy Schons, Gittar, Dullemajik a Gesank
* René Wiroth, Gei
* José Dostert, Flütt
* Chris Birch, Gei
* Marion Michels, Flütten a Gesank
* Fernande Kimmel, Gesang
* Stefano Evangelista, Akkordeon
* Michel Deru, Duddelsak
* Michel Pêcheur, Akkordeon
* Maurizio Spiridigliozzi, Akkordeon
* Vincent Soubeyran, Gei, Nyckelharpa (Schlësselharf)
* Carine Ernens, Diatoneschen Akkordeon
* Lisa Berg, Cello 
* Martina Menichetti, Flütt
* Nadine de Lorenzi-Bissen, Flütt, Klarinett, Gesang
* Servane Le Moller, Akkordeon

## LP Vinyl-Plakken
* 1976 Lëtzebuerger Volleksmusek
* 1980 O wär ech dach am Grengewald
* 1984 Hutschel mat der Butschel. Erotische Volkslieder aus Luxemburg
* 1986 Trili! Chansons und Satiren, Studenten- und Arbeiterlieder aus Luxemburg

Kompilatiounen:

* 1979 Contr'Eurovision 79. Vol. 1. Bruxelles
* 1979 Dem Fiischen säi Fest

## CDen
* 1992 Di schéinste Lidder
* 1995 20 Joer Dullemajik
* 2001 European Folk Songs & Dances
* 2003 Dullemajik "live"
* 2005 Schons erëm!
* 2007 Dat bescht!
* 2009 Häss de Flilléken!

Kompilatiounen

* 1999 Mussik, Sprooch un Wein. Saar-Lor-Lux-Mosel-Tour 99. SWR Stuttgart
* 2009 Unity in Diversity. A celebration of the musics of Asia and Europe. Asia-Europe Foundation

## Literatur
*Carmen Heyar, 2006. "30 Joer Dullemajik" d'Lëtzebuerger Land, Nr. 1, 2006 (6.1.2006.).
Dullemajik (Instrument)

**Dullemajik** ass e vereelzte lëtzebuergeschen Numm fir eng *Dréileier* oder *Radleier*, e Musekinstrument.

## Funktioun
Et ass e Sträichinstrument, bei deem e puer Säiten zur selwechter Zäit vun engem hëlzene Rad gestrach ginn, dat am Korpus agebaut ass, an dat duerch eng Kierp gedréint gëtt. D'Form vum Korpus ka ganz verschidde sinn.

Déi schwéngend Längt vun enger oder e puer Melodiesäite gëtt mechanisch iwwer Taste verkierzt, fir d'Tounhéicht ze veränneren.

Meeschtens kléngen eng oder e puer Bordunsäiten op konstanter Tounhéicht mat. D'Dréileier gëtt dofir gradewéi den Duddelsak zu de Borduninstrumenter gezielt. Fir rhythmesch Schnarrlauter ze spille gëtt heefeg e Schnarrsteg benotzt.

Déi a Muséeën erhale böhmesch Instrumenter hu keng Bordunsäiten, déi traditionell Instrumenter aus Galicien (Nordwestspuenien) hu kee Schnarrsteg.

D'Dullemajik gëtt ënner anerem an der traditioneller Musek, der Aler Musek, an der Folk-Musek, am Jazz, am Industrial, an der Rockmusek an an der Neier Musek benotzt.

## Den Numm
Den Numm Dréileier kënnt aus dem mëttelhéichdäitsche lire, dem alhéichdäitsche lira.

Den Numm Dullemajik kënnt warscheinlech vun de Begrëffer *Duddelsak* a *Lantermajik*. Well d'Laterna-Magica-Virféierunge bis an d'19. Joerhonnert heefeg vun der Dréileier oder Dréiuergel begleet waren, goufen d'Begrëffer *Lantermajik* an *Dullemajik* souwuel op d'Dréileier wéi och op d'Dréiuergel iwwerdroen.

D'Luxemburger Wörterbuch ernimmt d'Wuert *Dullemajhik* (Betounung op der leschter Silb!) eréischt am Band V Nachträge und Berichtigungen vun 1977.

Eng Folk-Grupp ëm de Guy Schons nennt sech *[[Dullemajik (Museksgrupp)|Dullemajik]]*.

## An anere Sproochen
* la vielle (à roue)
* hurdy gurdy
* lira tedesca

## Literatur
* Marianne Bröcker: *Die Drehleier*. 2. Auflage. Verlag für systematische Musikwissenschaft, Bonn - Bad Godesberg 1977 (Dissertatioun vun 1973)
* Riccardo Delfino, Matthias Loibner: *Drehleier spielen*. 2. Auflage. Verlag der Spielleute, Reichelsheim, 2006
* Philippe Destrem, Volker Heidemann: *Die Drehleier, Feinabstimmung und Wartung*. 2. Auflage. Verlag der Spielleute, Reichelsheim, 1993
* John Ralyea: *Shepherd's Delight. Guide to the repertoire for hurdy-gurdy, musette, organized hurdy-gurdy, wheel-fiddle, nyckelharpa and tromba marina*. Hurdy-gurdy Press, Chicago, 1980 (englesch)

## Um Spaweck

* Drehleier-Online
* Drehleier-Wiki
* Bordun e. V.
* Historesches zur Dréileier an Éisträich
* D'Dréileier an der Schwäiz
* Biller a Soundfile vun enger Lira Organizzata
* Sou funktionéiert eng Dréileier (YouTube-Video)
* Gratis Noutematerial mat Midis
Al Ginter

Den **Al Ginter**, gebuer den 18. Juli 1960, ass e Lëtzebuerger Batteur, Perkussionist, Sänger a Schauspiller. Hien huet bis 2020 als Professer fir Drumset um Stater Conservatoire Course ginn a schafft reegelméisseg bei anere Produktiounen, sief et musikalescher oder schauspielerescher Natur mat.

Säi Studium huet en um Stroossbuerger *Conservatoire National de Région* mat der Médaille d'Or ofgeschloss. Duerno war hien op der Frankfurter *Musikwerkstatt* an huet ënner anerem Jazz Drums studéiert an et stoung séier ausser Fro, datt e seng Passioun och zu sengem Beruff géif maachen.

Hien huet ënner anerem Concerten a Workshopen zu Sofia ginn. Als Member vu *Luxemburg Percussion* war hien an ë.&nbsp;a. an Australien, Bulgarien, Japan an Éisträich op Tour. Jorelaang stoung hie mat den *[[Challengers]]* an duerno mat de *[[Baby Cham's]]* op der Bün. Als Drummer a Perkussionist huet hie mat ville lëtzebuergeschen an auslännesche Museker gespillt. 1983 ass hie mam Weltorchester an Ungarn op Tour gaangen.

Nieft sengen Aktivitéiten als Museker ass hie reegelméisseg als Sänger a Schauspiller a lëtzebuergeschen Theaterstécker, Operetten (ë.&nbsp;a. vum Dicks) oder Musicals ze gesinn. Bis 2010 huet hien och bei der "Lëtzebuerger Revue" gespillt. Vun 2011 un trëtt den Al Ginter beim Ensemble Cabarenert op.

2012/13 war hien an der lëtzebuergescher Sitcom *[[Comeback (Sitcom)|Comeback]]* als Ronny Riff, an 2018 an der Sitcom *[[Zëmmer ze verlounen]]* als de Manager Danny Klein, ze gesinn.

Ausserdeem ass den Al Ginter Komponist, an et sinn och schonn en ettlech Wierker vun him um nationalen an internationale Marché.

## Filmographie
### Kino
* 2015: *[[Die dunkle Seite des Mondes]]* - Regie: Stephan Rick - Haaptacteuren: Jürgen Prochnow, Moritz Bleibtreu
* 2015: *[[Eng nei Zäit]]* - Regie: Christophe Wagner - Haaptacteuren: Luc Schiltz, André Jung
* 2015: *[[Faustino One Man Show]]* - Regie: Andy Bausch - (Dokumentarfilm)
* 2016: *[[Egon Schiele: Tod und Mädchen]]* - Regie: Dieter Berner - Haaptacteuren: Noah Saavedra, Marie Jung
* 2015: *[[Streik]]* - Regie: Andy Bausch - (Dokumentarfilm)
* 2017: *[[Rusty Boys]]* - Regie: Andy Bausch - Haaptacteuren: Andre Jung, Marco Lorenzini, Paul Greisch, Fernand Fox
* 2023: *[[Little Duke]]* - Regie: Andy Bausch - Haaptacteuren: Andre Jung, Luc Feit
* 2024: *[[La mort viendra]]* - Regie: Christoph Hochhäusler

### TV
* 2012-2013: *[[Comeback (Sitcom)|Comeback]]* - (TV-Serie) - (24 Episoden)
*2019: *[[Capitani]]* - (TV Serie) - (12 Episoden)

## Kompositiounen

## Um Spaweck
* http://www.alginter.lu

__NOTOC__
Éischten Europäesche Stol

Den **Éischten Europäesche Stol** gouf den 30. Abrëll 1953 zu Esch-Uelzecht um Terrain vun der Arbed-Belval gegoss. Dat war e symbolesche Akt, deen den Ufank vum Gemeinsame Stolmaart den 1. Mee 1953 markéiert huet, mä dee wéinst der Feier vum 1. Mee een Dag virverluecht ginn ass.

Am Fong war et kee Stol, mä Goss aus engem Belvaler Héichuewen. Haut erënnert nach e Block mat der Opschrëft *EUROP* un deen Dag.

D'ganz Héich Autoritéit vun der CECA an och Lëtzebuerger Perséinlechkeeten hunn un deem Festakt deelgeholl.

De gemeinsame Kuelen- an Eisenäerzmaart war schonn zwéi Méint virdrun, den 1. Mäerz 1953 opgaangen.

## Kuckt och
* CECA
* Europäesch Unioun

## Um Spaweck
* Text vum Traité
* Offiziell Säit iwwer de 50. Anniversaire vun der CECA
* Kuckt de Film vum 50. CECA-Anniveraire (Windows Mediaplayer noutwenneg)
Geriichtshaff vun der CECA

De **Geriichtshaff vun der CECA** ass am Kader vum Traité iwwer d'Kuel- a Stolgemeinschaft (CECA) geschaf ginn an huet den 10. Dezember 1952 an der Villa Vauban zu Lëtzebuerg seng Aktivitéiten opgeholl. Hie war zoustänneg fir d'Rechtskonflikter, déi sech aus der Applikatioun vum Traité CECA erginn hunn. Am Kader vum Traité iwwer d'Europäesch Unioun ass aus him een Europäesche Geriichtshaff ginn. Seng éischt Aarbechtssëtzung huet am Oktober 1954 stattfonnt.
## Ursprénglech Zesummesetzung vum CECA-Geriichtshaff (1952)
Bei senger Constitutioun, den 10. Dezember 1952, war de Geriichtshaff vun der Montanunioun (CECA) follgendermoossen zesummegesat:
* Massimo Pilotti, President, (Italien)
* Louis Delvaux, Riichter, (Belsch)
* Charles Léon Hammes, Riichter, (Lëtzebuerg)
* Eelco Nicolaas van Kleffens, Riichter (Holland)
* Jacques Rueff, Riichter, (Frankräich)
* Petrus Josephus Servatius Serrarens, Riichter, (Holland)
* Maurice Lagrange, Generalaffekot, (Frankräich)
* Karl Römer, Generalaffekot, (Däitschland)
De Geriichtshaff vun der CECA ass assistéiert gi vum Albert van Houtte, Greffier, (Belsch)

## Um Spaweck
Offiziell Säit vun der Europäescher Cour
Harald Bohr

Den **Harald August Bohr**, gebuer den 22. Abrëll 1887 zu Kopenhagen, an do gestuerwen den 22. Januar 1951, war en dänesche Mathematiker a Foussballspiller.

Dem Harald Bohr seng Fuerschunge waren haaptsächlech an der Zuelentheorie an an der Analys (Mathematik). Zesumme mam Edmund Landau huet de Bohr d'Riemann ζ-Funktion studéiert, an 1914 de Bohr-Landau-Theorem opgestallt. Ee Joer drop gouf de Bohr Professer um Polytechnikum zu Kopenhagen. 1930 gouf en op d'Kopenhagener Universitéit beruff.

Den Harald Bohr war e begeeschterte Foussballspiller. Hien huet an der dänescher Nationalekipp gespillt, déi 1908 zu London op den Olympesche Spiller d'Sëlwermedail krut. Dänemark hat 0-2 géint Groussbitannien verluer.

Den Harald Bohr war de Brudder vum Physiker Niels Bohr.
Jacques Rueff

De ** Jacques Rueff**, gebuer den 23. August 1896 zu Paräis, a gestuerwen den 23. Abrëll 1978, war e franséischen Ekonomist a Jurist. Hie war Riichter vun 1958 bis 1962 um Geriichtshaff vun der CECA a Riichter um Europäesche Geriichtshaff. Bekannt ass hie virun allem duerch seng Publikatiounen iwwer national an international Wärungsfroen.

Hien ass den 30. Abrëll 1964 Member vun der Franséischer Akademie ginn an huet domat, nom Doud vum Jean Cocteau, seng Fautell kritt.

## Gielercher
*
## Um Spaweck
Guillain-Barré-Syndrom

De **Guillain-Barré-Syndrom**, ofgekierzt *GBS*, ass eng Krankheet vum peripheren Nervesystem, déi akut optrëtt, eng akut Polyneurophathie.

De Guillain-Barré-Syndrom ass an der westlecher Welt déi heefegst Ursaach vu symmetresche Lämungen, déi akut optrieden. Bannen e puer Deeg kënnt et zu Defaillancen, geleeëntlech och zu Gefillsstéierungen. An Däitschland ginn all Joer tëscht 1.000 a 1.500 doru krank.

## Den Numm
Fir d'éischt gouf de GBS am Joer 1916 vun de Fransouse Georges Guillain, Jean-Alexandre Barré an André Strohl beschriwwen, no deenen d'Krankheet benannt gouf.

## Ursaach
D'Fuerschung geet vun engem immunpathologesche Mechanissem aus. Am Kaderéin vu viralen, respektiv bakteriellen Entzündunge kéint et ëm eng Mimikry goen, eng Änlechkeet tëscht Antigenen. Bei zwéin Drëttel vun de Kranke mat GBS, konnte sech Infektiounen noweise loossen, déi d'Patienten hanneru sech haten. An deene Fäll waren et meeschtens bakteriell Campylobacter jejuni-Infektiounen oder där, déi duerch den Epstein-Barr-Virus, den Zytomegalie-Virus oder Impfungen ausgeléist goufen.

## Verlaf
Bei der Hallschent vun de Fäll kënnt et um Ufank zu Péng am Réck an an den Extremitéiten. Meeschtens sinn d'Been méi ufälleg wéi Äerm. Bannent e puer Deeg entwéckelt sech eng Muskelschwächt. Beim gréissten Deel vun de Patienten ass de Krankheetsmaximum an dräi Wochen erreecht.

### Verlafsformen
An de schwéierste Fäll kann et zu enger kompletter Lämung kommen, déi och d'Otem- an d'Schléckmuskulatur mat abezitt.

## Prognos
D'Krankheet huet am Allgemengen eng gutt Prognos. D'Heelung kann allerdéngs bis zu zwee Joer daueren.

## Diagnos
Eréischt no enger Woch léisst sech duerch eng Réckemuerchpunktioun am Liquor, dem sougenannte *Nervewaaser*, en héije Liquoreewäiss mat normaler Zellenzuel noweisen.

## Behandlung
Bei liichte Fäll ass eng krankheetsspezifesch Therapie net néideg. 
Bei schwéiere Formen ass eng sougenannt *Immuntherapie* noutwenneg. Heibäi ginn Immunglobulinen agesat, oder et gëtt eng Plasmapheres gebraucht, e Bluttaustausch, déi allerdéngs méi Risiko mat sech bréngt.

## Syndrom-Varianten
Nieft dem traditionelle GBS goufe méi oder manner seele Variante beschriwwen:
* D'Miller-Fisher-Syndrom mat Aemuskellämungen an eeschter Ataxie souwéi enger
* Akut motoresch axonal Neuropathie, bei där net nëmmen d'Nervescheek, de Myelinmantel, mä de bannenzegen Nervestrack, den Axon selwer, betraff ass.

## Prominent Patienten
Den däitsche Foussballnationalspiller Markus Babbel.

## Kuckt och
* Lëscht vu Krankheeten

## Um Spaweck
* Websäit vun der "Deutsche GBS CIDP Selbsthilfegruppe für Europa" mat vill Informatiounen
* E franséischsproochege Forum mat Temoignagë vu GBS-Kranken
* De Fall vum Foussballspiller Markus Babbel
Albert van Houtte

Den **Albert van Houtte**, gebuer 12. November 1914 zu Nieuwkapelle bei Diksmuide, a gestuerwen de 15. Mee 2002 zu Ixelles, war Belsch, a war Greffier um Geriichtshaff vun der CECA a spéider um Europäesche Geriichtshaff (1953-1982). Hie war aktiv un der Schafung vun der Europaschoul zu Lëtzebuerg an un hirem Ausbau bedeelegt. Well den Albert van Houtte bei der Installatioun vun den Europäeschen Institutiounen zu Lëtzebuerg vun Ufank un derbäi war, si säin Témoignage a seng Souveniren aus der europäescher Pionéierzäit ganz interessant. 
## Seng Formatioun
Den Albert van Houtte war de Fils vum Camille van Houtte, Buergermeeschter zu Nieuwkapelle (1904-1930) a vun der Elodie Leuridan. Hie war mat der Antoinette Mairiaux bestuet. 
* Formatioun:
** Docteur en Droit (Universitéit vu Louvain: 1933-1938)
** Licencié en sciences économiques et sociales (Universitéit vu Louvain 1938-1940)

## Seng Karriär
* Assistent um Institut des Sciences économiques vu Louvain (1939-1940)
* Sekretär vun der Administrativer Kommissioun vun de Louvainer Prisongen (1937-1946)
* Conseiller économique et fiscal vum belsche Boerenbond (1940-1944)
* Kabinettchef vun de belsche Landwirtschatsministeren: Grof Henri de la Barre Erquelinnes a Louis Delvaux (1944-1945)
* President vum belschen Nationalcomité bei der FAO (1949-1953)
* Greffier vum Geriichtshaff vun der CECA zu Lëtzebuerg (1953-1958)
* Greffier vum Geriichtshaff vun den Europäesche Communatéiten (1958-1982)
* President vum Elterencomité vun de Schüler vun der Europaschoul (Matgrënner vun der Europaschoul zu Lëtzebuerg an den aneren Europaschoulen (1953-1965)

## Seng Auszeechnungen (Auswiel)
* 
* 
* 
* 
* Grosses Verdienstkreuz mit Stern
* 

## Seng Publikatiounen
* Van Houtte,Albert: Souvenirs de la Cour de justice 1953-1982 (Voir European Navigator)

## Um Spaweck
* Offiziell Säit vum Europäesche Geriichtshaff
Bouzonville

**Bouzonville** ass eng franséisch Uertschaft a Gemeng an der Regioun Grand Est am Departement Moselle, eng 20&nbsp;km westlech vum däitsche Saarlouis.

Den Uert läit um Uwänner vun der Nied am sougenannte *Pays de Nied*, der Landschaft vum ënneschten Nieddall.

## Geschicht
Am Joer 1030 huet de Grof Adalbert vum Elsass e Benediktinerklouschter zu Bouzonville gegrënnt an do d'Reliquie vun enger Spläiter vum Hellege Kräiz ënnerbruecht. De Poopst Leon IX. ass doropshi Bouzonville am éischte Joer vu sengem Pontifikat (1049) besiche komm. 1340 gouf d'Kierch vum Hellege Kräiz an engem vun de sëllege klenge Feudalkricher zerstéiert, mä nach virum Enn vum 14. Joerhonnert war se nees nei opgebaut. D'Reliquie vum Hellege Kräiz ass manner gutt dovukomm, well och wa se d'Zerstéierung vun der Klouschterkierch iwwerlieft hat, sou ass se dach no der Opléisung vum Klouschter an der Franséischer Revolutioun verbrannt ginn. Déi al Klouschterkierch gouf ënner dem Empire als einfach Parkierch renovéiert.

An der méi rezenter Geschicht ass ze soen, datt d'Gemeng Brettnach 1974 mat Bouzonville fusionéiert hat, obwuel déi zwou Gemengen iwwerhaapt net unenee gegrenzt hunn. Et huet dann och net laang gedauert a Brettnach huet sech schonn 1982 nees vun där Unioun geléist.

## Um Spaweck

* Klouschter vum Hellege Kräiz vu Bouzonville
Mersenne-Primzuel

Eng Primzuel vun der Form 2^n-1 gëtt **Mersenne-Primzuel** genannt, an dat dem franséische Geeschtlechen a Mathematiker Marin Mersenne (1588-1648) zu Éieren.
Et kann ee beweisen, datt eng Zuel vun der Form 2^n-1 héchstens dann eng Primzuel ka sinn, wann och n schonn eng Primzuel ass: Well wann n=pq eng zesummegesat Zuel ass, gesäit een opgrond vun der Faktorisatiounsformel \left(2^p\right)^q-1=\left(2^p-1\right)\left(1+2^p+2^{2p}+\ldots+2^{(q-1)p}\right), datt och déi entspriechend Mersenne-Zuel keng Primzuel ka sinn.
Et gëtt weider ugeholl, datt onendlech vill Mersenne-Primzuele existéieren; dat konnt awer nach net bewise ginn. Déi éischt Mersenne-Primzuelen ergi sech fir d'Exponenten
n=2,3,5,7,13,17,19,31,61,89,107,127,521,607,1279,\ldots
Ausserdeem sinn déi gréisst bekannte Primzuelen Mersenne-Primzuelen, well et fir dëse speziellen Zuelentyp am Ament déi bescht (d.&nbsp;h. déi séierst a sécherst) Primzueltester ginn.

## Um Spaweck

* Mersenne Primes: History, Theorems and Lists
* Artikel aus der taz: "Die neue Primzahl ist 39 Kilometer lang"
Charles Léon Hammes

De **Charles Léon Hammes**, gebuer den 21. Mee 1898 zu Faulquemont, a gestuerwen den 9. Dezember 1967 an der Stad Lëtzebuerg, war e lëtzebuergesche Jurist. Hie war Riichter um Europäesche Geriichtshaff a President vun deem Geriicht.

Tëscht 1922 an 1927 war de Charles Léon Hammes Affekot um Barreau zu Lëtzebuerg. Duerno gouf hien Attaché am Justizministère, ier en 1929 zum Magistrat ernannt gouf. Vun 1930-1937 war hie Procureur général adjoint a vun do bis 1945 Riichter um Tribunal d'arrondissement.

Nom Krich gouf de Charles Léon Hammes Riichter op der Cour supérieure de justice.

Hie war vum 26. November 1951 bis den 12. Juni 1953 Member vum Staatsrot.

Hie war ausserdeem ausseruerdentleche Professer op der Universitéit Bréissel, Member vun der Benelux-Kommissioun fir d'Vereenheetlechung vum Droit, President vun der nationaler Kommissioun fir d'Haager Konferenz iwwer internationaalt Privatrecht a President vun der Kommissioun fir Droits-Studie vum Land.

1952-1964 war hie Lëtzebuerger Riichter beim Geriichtshaff vun der CECA, respektiv, vun 1958 un, dem Geriichtshaff vun den Europäesche Communautéiten, a vun 1964-1967 säi President.

Déi lescht zwee Joer war den Hammes och President vun der Cour d'Arbitrage tëscht der EWG an den Afrikaneschen a Maghreb-Staaten. Hien ass zwéi Méint, nodeem e pensionéiert gouf, gestuerwen.

## No him benannt
Fir un den Hammes z'erënnere gouf eng Strooss um Kierchbierg, ëstlech vum Geriichtshaff vun der Europäescher Unioun, no him benannt.

## Gielercher
* 
* Grande Croix du Mérite de la République Fédérale d'Allemagne 
* 
* 
* 
* 
* Medal of Freedom with Bronze Palm

## Um Spaweck
* De Gérard Rasquin iwwer de Ch. L. Hammes
Aach (Tréier)

Déi däitsch Gemeng **Aach**, mat Aach selwer a mat den Uertsdeeler Hohensonne, Neuhaus a Wehrborn, läit am Landkrees Tréier-Saarburg am Bundesland Rheinland-Pfalz a gehéiert zu der Verbandsgemeng Tréier-Land.
Blockflütt

Eng **Blockflütt** ass e Museksinstrument aus der Famill vun den Aerophonen, méi genee en Holzblosinstrument.

D'Blockflütt besteet aus Holz, hautdesdaags och alt aus Plastik. Den Numm kënnt vum Stéck Holz (Block oder Kär genannt) dat am Mondstéck d'Loft op de Labium hi kanaliséiert wou dann den Toun entsteet. D'Tounhéicht hänkt, nieft der Gréisst vum Instrument, vun der Zuel an der Kombinatioun vun de Grëfflächer, déi mat de Fangere vum Spiller zougehal ginn an och vun der Intensitéit vum Loftstroum of.

## Blockflüttefamill
Et gëtt Blockflütten a verschidde Gréissten, geleefeg sinn:

* Sopraninoblockflütt Tounbeispill 
* Sopranblockflütt
* Altblockflütt Tounbeispill
* Tenorblockflütt
* Bassblockflütt
* Kontrabassblockflütt

## Geschicht
Blockflütte gouf et schonn am Mëttelalter. Hir Héichzäit war de Barock. Duerno goufe se no an no vun der Querflütt verdrängt, well d'Orchesteren ëmmer méi grouss goufen an d'Querflütte besser ze héiere sinn wéi d'Blockflütten.

## Wichteg Solisten

* Sabine d'Hont
* Hans-Martin Linde
* Dorothee Oberlinger 
* Michala Petri

## Um Spaweck
Querflütt

D**'Querflütt** ass e Museksinstrument aus der Famill vun den Aerophonen, méi genee en Holzblosinstrument.

D'Querflütt besteet hautdesdaags meeschtens aus Metall, war awer ursprénglech aus Holz. Den Numm kënnt dohier well se queesch zum Mond gehalen an ugeblose gëtt. Am Géigesaz zur Blockflütt gëtt et kee Kanal duerch deen d'Loft op eng Kant gefouert gëtt, mä de Spiller bléist direkt op eng Kant vum Ubloslach, do gëtt de Loftstroum da gebrach a generéiert den Toun. D'Tounhéicht hänkt vun der Zuel an der Kombinatioun vun de Grëfflächer déi mat de Fangere vum Spiller zougehale ginn an och vun der Intensitéit vum Loftstroum of.

Nieft der Querflütt gëtt et nach eng Piccoloflütt, déi nëmmen hallef sou grouss ass an eng Oktav méi héich kléngt. Fir déi sinn souwuel hëlze wéi metallen Ausféierungen ze fannen.

## Um Spaweck
Aboncourt

D'Wuert **Aboncourt** bezeechent:

* eng franséisch Gemeng am Departement Meurthe-et-Moselle: Aboncourt (Meurthe-et-Moselle);
* eng franséisch Gemeng am Departement Moselle: Aboncourt (Moselle).

Donieft gëtt et awer och nach:
* Aboncourt-Gesincourt, eng franséisch Gemeng am Departement Haute-Saône;
* Aboncourt-sur-Seille, eng franséisch Gemeng am Departement Moselle.
Aboncourt-sur-Seille

**Aboncourt-sur-Seille** ass eng franséisch Uertschaft a Gemeng am Departement Moselle an der Regioun Grand Est, am Dall vun der Seille.

Vun 1915-18 a vun 1940-44 hat d'Duerf den agedäitschten Numm *Abenhofen*.

**Beschreiwung vum Wopen am Originaltext**:

*Parti d'or à la clef de gueules et mi-parti de gueules à deux saumons adossés d'argent.*

## Um Spaweck
*  Plang vun Aboncourt-sur-Seille op Mapquest
Abreschviller

**Abreschviller** ass eng franséisch Uertschaft a Gemeng am Departement Moselle an der Regioun Grand Est.

Den däitschen Numm ass *Alberschweiler* respektiv vun 1941-44 *Albersweiler*). 
Virun 1945 gouf den Numm vun der Uertschaft op Franséisch *Abreschwiller* geschriwwen

## Perséinlechkeet

* Den Alexandre Chatrian, Schrëftsteller (1826-1890) gouf zu Abreschviller gebuer.

## Nopeschuertschaften
* Voyer am Nordwesten
* Lettenbach am Süden

## Um Spaweck
*  D'Eisebunn vun Abreschviller
*  Plang vun Abreschviller op Mapquest
Achain

**Achain ** ass eng franséisch Uertschaft a Gemeng am Departement Moselle an der Regioun Grand Est.

Iergendwann virun 1900 krut d'Uertschaft den däitschen Numm **Eschen**, wat awer no 1918 réckgängeg gemaach gouf.

**Beschreiwung vum Wopen:**
*D'azur au monde croisé d'or, cintré de sable, à la bordure d'argent chargée de huit coquilles de gueules.*

## Nopeschuertschaften
* Baronville am Nordosten
* Rode am Osten
* Pévange am Osten
* Bellange am Südwesten
* Marthille am Nordwesten

## Um Spaweck
*  Plang vun Achain op Mapquest
Hans-Martin Linde

Den **Hans-Martin Linde**, gebuer de 24. Mee 1930 zu Werne an Nordrhein-Westfalen ass e weltwäit renomméierte Blockflüttespiller. Hien huet als Musek, als Auteur, als Héichschoulmeeschter, als Komponist vun Originalwierker sou wéi als Editeur a Bearbechter vu ville Kompositioune wesentlech zu engem neien Opschwong vun der Blockflütt am 20. Joerhonnert bäigedroen.

## Literatur
* Linde, Hans-Martin, *Handbuch des Blockflöten-Spiels*, 1997, Schott & Söhne, 2. erweidert Oplo.
* Linde, Hans-Martin, *Sopranblockflöten-Schule für Fortgeschrittene*, 1960, Schott & Söhne.

## Kuckt och
* Blockflütt
Dorothee Oberlinger

D**'Dorothee Oberlinger**, gebuer den 2. September 1969 zu Oochen, ass eng däitsch Blockflüttespillerin.

Si gëtt Coursen op der *Hochschule für Musik* zu Köln an am Mozarteum zu Salzburg.

## Kuckt och
* Blockflütt
Dafydd Bullock

Den **Dafydd Bullock**, gebuer 1953 zu Llanberis a Wales, ass e Komponist, Dirigent a Professer, deen zanter 1983 zu Lëtzebuerg lieft, wou e Coursen an der Europaschoul ginn huet.

Hien huet Musek an international Relatiounen zu Manchester an am Sussex studéiert.
## Wierker
* 29 Sinfonien
* 19 Sinfonesche Gedichter
* Musek fir 2 Filmer, *Parachutes* an *Au Service Secret de l'Impératrice*
* 30 Sträichquartetter
*9 Trios
* 2 Operen
* 2 Massen
* 2 Requiem
* 1 Oratorio
* 1 Missa Brevis
* a Pianomusek, Vokalmusek a Kammermusek.

## Um Spaweck
* Websäit vum Dafydd Bullock a 5 Sproochen
* Den Dafydd Bullock op der Säit vu Welsh Music Foundation
* Den Dafydd Bullock op Requiemsurvey.org
Aboncourt (Moselle)

**Aboncourt** (däitsch: **Endorf**) ass eng franséisch Uertschaft a Gemeng am Departement Moselle an der Regioun Grand Est, am Dall vun der Canner.

D'Uertschaft ass un de Verkéier ugeschloss iwwer Departementsstroossen D55 an D118e.

Fréier war Aboncourt un d'Eisebunnsnetz ugeschloss iwwer d'Linn Bettelainville-Mertzig. D'Gare déi ëm 1900 gebaut gouf ass haut am Besëtz vun der Gemeng a steet op der Lëscht vum *Inventaire général du patrimoine culturel*. Een Deel vun der Streck gëtt haut als Touristenzuch vun der *Association lorraine d'exploitation et de modelisme A.L.E.M.F* iwwer de *Chemin de Fer touristique de la Vallée de la Canner de Vigy a Hombourg-Budange* exploitéiert.

## Geschichtleches
*1817 war Abancourt mat der *Ferme de Neudelange*, eent vun den Dierfer vun den Dräi Bistümer. Deemools hunn do 430 Leit a 74 Haiser gewunnt.

**Beschreiwung vum Wopen am Originaltext**:

*D'argent à la croix cantonnée aux 1 et 4 d'un lion, et aux 2 et 3 d'un alérion, le tout de gueules.*

## Demographie

Quell: Cassini.ehess.fr

## Um Spaweck
*  Plang vun Aboncourt op Mapquest
*  Websäit vun der A.L.E.M.F.
Oriocourt

**Oriocourt** ass eng franséisch Uertschaft a Gemeng an der Regioun Grand Est am Departement Moselle.

Am Uert, deen zum Arrondissement Château-Salins gehéiert, liewen 58 Awunner (Stand 1999).

Zu Oriocourt gëtt et eng Benediktinerinnen-Abtei.
Ubexy

**Ubexy** ass eng Gemeng am franséischen Departement Vosges. Am Uert, deen zum Arrondissement Épinal gehéiert, liewen 199 Awunner (Stand 1999).

Zu Ubexy gëtt et eng Trapistinnen-Abtei.
Michala Petri

D**'Michala Petri**, gebuer de 7. Juli 1958 zu Kopenhagen, ass eng international renomméiert dänesch Blockflüttespillerin.

## Um Spaweck
* Websäit vun der Michala Petri
Andrew S. Tanenbaum

Den **Andrew Stuart Tanenbaum**, gebuer de 16. Mäerz 1944 zu New York, ass Professer fir Informatik op der Vrije Universiteit Amsterdam an Holland. Bekannt gouf hien duerch d'Entwécklung vu Minix engem UNIX-aartegem Betribssystem, dat dem Linus Torvalds spéider d'Iddi fir Linux z'entwéckele ginn huet, an als Auteur vun enger Partie vun Informatik-Fachbicher.

Hien huet Physik um Massachusetts Institute of Technology (MIT) zu Bosten studéiert an huet 1971 op der Universitéit vu Kalifornien zu Berkeley säin Doktor gemaach. Zesumme mat senger hollännescher Fra ass hien an Holland geplënnert, awer huet seng US-amerikanesch Nationalitéit bäibehalen. Zanterhier ass hie Professer fir Informatik zu Amsterdam, wou hie sech momentan mat Computerarchitektur a Betribssystemer ausenanersetzt.

Den Andy Tanenbaum ass bekannt fir seng einfach verständlech Informatik-Léierbicher zu den Theeme Computerarchitektur, Computernetzwierker, verdeelte Systemer a Betribssystemer, déi mat vill Humor geschriwwe sinn. Déi wichtegst sinn:
* *Structured Computer Organization*, ISBN 0-13-148521-0
* *Computer Networks*, ISBN 0-13-066102-3
* *Operating Systems: Design and Implementation*, ISBN 0-13-638677-6
* *Modern Operating Systems*, ISBN 0-13-031358-0
* *Distributed Systems: Principles and Paradigms*, ISBN 0-13-088893-1

Mat 'Linux is obsolete' huet den Andrew Tanenbaum 1992 grouss Kritik um Linus Torvalds sengem Betribssystem gemaach. Hie war der Meenung, datt de monolithesche Kernel vu Linux technesch iwwerholl wier an datt modern Betribssystemer op engem Mikrokernel opsetze sollten.

## Um Spaweck

* Seng perséinlech Homepage
* Publikatioune vun him um DBLP-Server
Abtei

Eng **Abtei** ass e chrëschtlecht Klouschter – also Gebaier, an deenen d'Membere vun engem reliéisen Uerde liewen – dat vun engem Abt oder enger Äbtissin geleet gëtt. Nëmmen e puer Uerde kënnen Abteien hunn: Benediktiner, Zisterzienser an Trappisten, Regularkanoniker (Premonstratenser, Chanoines Augustins); bei all deenen aneren Uerden (z.&nbsp;B. Franziskaner) schwätzt ee just vu Kléischter. E Klouschter vun de genannten Uerde gëtt Abtei duerch d'Awëllegung vum Poopst, wa verschidde Konditiounen erfëllt sinn (der Reegel vum Hl. Benedikt no mussen z.&nbsp;B. 13 Persounen do liewen).

Wat d'Architektur vun enger Abtei ugeet, solle (wa méiglech) verschidden Oploe respektéiert ginn. Sou sollen déi wichtegst Raimlechkeeten (d.&nbsp;h. d'Kierch, de Kapitelsall an de Refectoire) vum Kräizgank aus erreechbar sinn. Déi Plazen, wou eventuell méi Kaméidi ass, wéi Atelieren oder Ställ (um Schema "Wirtschaftsgebaier"), sollen e bëssi méi wäit ewech sinn. D'Gebaier ronderëm de Kräizgank (ausser der Kierch) hu méi Stäck, do sinn dann ë.&nbsp;a. d'Bibliothéik an d'Zellen (Zëmmeren) vun de Bewunner.

Vill Kléischter (ouni Abtei ze sinn oder kënnen ze ginn) goufen nom selwechte Bauschema gebaut.

Eng Abtei zu Lëtzebuerg ass zum Beispill d'Benediktinerabtei Klierf. Zu de fréieren Abteien zielen ënner anerem d'Abtei Iechternach, d'Abtei Almënster an d'Abtei Neimënster.

## Literatur
* Georg Schwaiger (Hrsg.), *Mönchtum, Orden, Klöster - Von den Anfängen bis zur Gegenwart - Ein Lexikon* ; München (Verlag C. H. Beck; becksche Reihe 1554), 2003 (éischt Oplo, a gebonnener Form = 1993); 484 Säiten; ISBN 3-406-49483-8

## Um Spaweck
Fändel vu Portugal

De **Fändel vu [[Portugal]]** gouf den 30. Juni 1911 offiziell agefouert. Am Fändel steet dee gréngen Deel fir d'Land an dee roude fir d'Bluttvergéisse wärend der Reconquista. Déi giel Sphären an der Mëtt stellen d'Welt duer, sou wéi déi portugisesch Entdecker am 15. an am 16. Joerhonnert se gesinn hunn. Déi fënnef kleng blo Schëlter sti fir déi fënnef verschidde mauresch Kinneke géint déi gekämpft gouf fir se aus Portugal ze verdreiwen. Déi siwe Buerge symboliséieren d'Haaptbuerge vu Portugal wéi zum Beispill d'Buerg vu Guimarães déi dem Dom Afonso Henriques gehéiert huet a vu wou aus Portugal entstanen ass.

## Um Spaweck
Kapell Buer

D**'Kapell vu Buer** war  eng kathoulesch Kapell, déi fréier zur Par Tënten gehéiert huet. Vum 7. Mee 2017 bis bis zu hirer Entweiung 2022 huet si zur neier Par Äischdall-Helpert Saint-Willibrord am Dekanat Zentrum an an der Gemeng Helperknapp gehéiert.

De Patréiner vun der Kapell war den hellegen Celsus, deem säi Fest den 23. Februar gefeiert gëtt.

Den 22. Oktober 2025 gouf s'als national Kulturierfschaft klasséiert.

D'Kapell steet op der Kräizung vun der *rue de Luxembourg*, der , mat der *rue d'Arlon*, dem CR105.

## Geschicht
De 6. Dezember 1850 gouf am Gemengerot e Plang agereecht fir eng Kapell ze bauen. Den Devis huet sech op 2085 Frang chiffréiert. Den 13. Juli 1851 war d'Kapell fäerdeg, de Joresdatum steet iwwer der Dier vun der Kapell.

Den Altor op deem zwou Statuen aus dem 18. Joerhonnert stinn, eng vum hellegen Eligius an eng vum hellegen Celsus, ass vun 1968. Den hellegen Celsus ass als Bëschof duergestallt. Hien huet a senger lénkser Hand säi Bëschofsstaf a mat senger rietser Hand mécht hien e Geste fir z'invitéieren. Riets vun him steet e wäisst Päerd.

Fréier gouf d'Fest vum hl. Celsus den 23. Februar gefeiert. Hien ass de Patréiner vun de Kanner a vun de Päerd. Den Edmond de la Fontaine ernimmt a sengem Buch *Sitten und Bräuche* Buer ënner deenen Uertschaften, wou fir d'Päerd gebiet gëtt. Nom Zweete Weltkrich gouf d'Celsusfeier op Ouschterméindeg verluecht, deen och Kiermesméindeg ass. Zanter 1953 ginn d'Päerd geseent, a well sinn och d'Autoen derbäikomm.

Net wäit vun der Kapell, do, wou haut d'Garagë vun engem Restaurant sinn, stoung fréier e Stall an deem d'Päerd ënnerbruecht goufen déi d'Postkutsch op der Streck Sëll-Lëtzebuerg gezunn hunn.

Op Ouschterméindeg 2010 huet de Paschtouer Joël Santer wärend der feierlecher Mass eng nei Muttergottesstatue fir d'Kapell ageseent. D'Statue, grad sou wéi e kléngt hëlzent Kräiz dat zanterhier um Altor steet, gouf vun de Bridder Léon a Marcel Stomp vu Buer gestëft.

2013 krut d'Kapell, op d'Initiativ vum Paschtouer Santer, nei Bänken, déi aus der Kapell vu Boufer stamen. Den Léon Stomp huet dofir gesuergt, datt d'Kapell zwou elektresch Heizunge krut, fir datt eng Grondtemperatur grad och am Wanter soll bleiwen. En neie Kredenzdësch gouf och ugeschaaft.

## Kuckt och
* Lëscht vu reliéise Gebaier zu Lëtzebuerg

## Um Spaweck

* D'Kapell op der Websäit Tuntange.net
* D'Fënstere vun der Kapell vu Buer op der Websäit vun der ''Stiftung Forschungsstelle Glasmalerei des 20. Jh. e.&nbsp;V.''
Alexis Heck

Den **Alexis Heck**, gebuer den 18. Februar 1830 zu Dikrech an do gestuerwen de 6. Februar 1908, war en Hotelsbesëtzer an e Pionéier vum Tourismus zu Lëtzebuerg an der Mëtt vum 19. Joerhonnert. Hien huet zu Dikrech den *Hôtel des Ardennes* bedriwwen.

Zu London an zu Antwerpen huet den Alexis Heck Plakater ophänke gelooss, fir Reklamm fir Lëtzebuerg ze maachen. Hien huet ëm 1893 en Touristeguide op Englesch erausbruecht: *The Grand Duchy of Luxembourg: A short Handbook for Travellers.*

Hien ass de Papp vum Félix Heck.

## Nom Alexis Heck genannt
* bis 2018 de Lycée technique hôtelier Alexis-Heck, déi sougenannt *Hotelsschoul* zu Dikrech;
* eng Strooss zu Dikrech, d'Rue Alexis-Heck;
* e Cocktail, den Alexis-Heck, aus follgenden Ingredienten zesummegesat:
**4 cl Cognac
**2 cl Grand Marnier
**2 cl Père Blanc
**2 cl Cinzano Dry (Wermut).
## Wierk
* Heck, Alexis, [ca 1893]. *The Grand Duchy of Luxembourg: a short handbook for Travellers*
## Literatur
* David, Aloyse & Marc Weydert, 2000. *Alexis Heck, Begründer des Luxemburger Tourismus: 50 LTH*. 249 S. LTHAH, Diekirch. Service des imprimés de l'État, Luxembourg.
* Jeck, Marc, 2008. *Alexis Heck - der ideale Hotelier. Am 6. Februar 1908 starb der Vater des Luxemburger Tourismus im Alter von 77 Jahren in seiner Heimatstadt Diekirch*. Die Warte, Nr. 2209 vum 31. Januar 2008, S. 11, ill.

## Kuckt och
* Villa Conter

## Um Spaweck
* Marc Jeck: "Les débuts du tourisme au Grand-Duché de Luxembourg. Au temps où le Luxembourg était à 6 heures 30 de Paris." in: *Articulo – Journal of Urban Research* 2008.
Aboncourt (Meurthe-et-Moselle)

**Aboncourt** ass eng franséisch Gemeng am Departement Meurthe-et-Moselle.

## Nopeschuertschaften
* Beuvezin am Norden
* Totainville am Südosten
* Saint-Prancher am Südwesten
* Maconcourt am Nordwesten

## Um Spaweck

*Plang vun Aboncourt (Meurthe-et-Moselle) op Mapquest
Aboncourt-Gesincourt

**Aboncourt-Gesincourt** ass eng franséisch Gemeng am Departement Haute-Saône (Regioun Bourgogne-Franche-Comté). Am Uert, deen zum Arrondissement Vesoul gehéiert, liewen 204 Awunner (Stand 1999).

D'Haaptakommes fannen d'Leit an der Landwirtschaft. Kuckeswäert ass d'Märei, déi an enger aler Kapell aus dem 17. Joerhonnert ageriicht gouf.

## Nopeschgemengen
Wuelmereng

**Volmerange-les-Mines** (**Wuelmereng** op Lëtzebuergesch) ass eng franséisch Uertschaft a Gemeng an der Regioun Grand Est am Departement Moselle.

Am Uert, deen zum Arrondissement Thionville gehéiert, liewen 2237 Awunner (Stand 2017). Wuelmereng läit eng 5&nbsp;km südlech vun Diddeleng, op der Grenz mat Lëtzebuerg.

## Geschicht

### Urspronk vum Numm
Den Numm vu Wuelmereng däerft vun engem gallo-réimeschen Här mam Numm Volcmarus kommen. De Suffix "eng" deit de Besëtz un. Fir d'éischt gouf d'Uertschaft am Joer 980 als *Valembregam villam in pago Moslenci* ernimmt, wat och d'Interpretatiounen opkomme gelooss huet, et kéim entweeder vun engem Walah(ber) oder et wier den Zesummeschloss vum laténgesche Wuert "Vallum" fir Dall an dem keltesche Wuert "Briga" fir Festung.

Dono fënnt een et nach als Garmerange, Warmerange a Woilmeringen, ier et da joerhonnertelaang ënner dem Numm *Volmerange-lès-Oeutrange* bekannt war. 1920 kritt d'Duerf den offiziellen Numm *Volmerange-les-Mines*.

### Mëttelalter bis Neizäit

D'Duerf huet dem Klouschter Saint-Denis vu Paräis gehéiert, bis datt et 1531 un de Bernhard vun Eltz, Här vun Ëtteng verkaaft gouf. Duerch den Traité vun de Pyrenäen 1659 goung dat lëtzebuergescht Lehen u Frankräich, d'Famill Eltz blouf awer weider lokalen Här, bis datt duerch Bestietnes 1749 d'Famill Hunolstein iwwerholl huet. Mat der franséischer Revolutioun 1789 goung d'Feudalherrschaft op en Enn. Duerch den Traité vu Frankfurt vun 1871 huet d'Duerf op eemol als Deel vun Elsass-Loutrengen zum Däitsche Räich gehéiert, bis datt et mam Traité vu Versailles 1918 nees zeréck u Frankräich goung.

### Wirtschaftsentwécklung

Wuelmereng war e klengt Bauerenduerf, bis datt d'Minett am Buedem fonnt gouf an d'Awunnerzuel stënterlech an d'Luucht geschoss ass. Wärend engem ganze Joerhonnert (vun 1874 bis 1973) waren zwou Grouwe fir den Opschwonk verantwortlech: *Laangebierg* a *Kraemer*.

Hautdesdaags bestëmmt virun allem de Klenghandel d'Ekonomie vu Wuelmereng, nieft der Gesellschaft Poeckes vun Téiteng, déi hir Steekaul op Wuelmerenger Gebitt huet.

### Bevëlkerungsentwécklung

## Ëffentleche Verkéier
D'Gare Wuelmereng ass eng CFL - Kappgare, déi, vu Lëtzebuerg aus gesinn, hanner der Gare Diddeleng-Schmelz läit an zu der Linn 6b vum CFL gehéiert.

## Kuckeswäertes

En Ëmwee wäert ass fir Frënn vum Schéisssport den *Eurostand* vu Wuelmereng, wou een op 10, 25, 50, 100 an 200 m schéisse kann, a wou et och eng mobil Scheif op 50 m gëtt.

* Gare Wuelmereng

## Um Spaweck

* Offiziell Säit vun der Gemeng